Tisztelt Kolléga!

 A 24/2005. (IV.21.) GKM rendelet módosulása eredményeképpen 2012. január 1-től a B kategóriás vezetői engedély megszerzésére vonatkozó vizsgakötelezettségek közül megszűnik a járműkezelési vizsgatárgy, egyúttal a forgalmi vizsga időtartama 10 perccel növekszik. 

 Az új jogszabály szerinti forgalmi vizsgán a vizsgázónak ennek megfelelően:

·         a vizsga elején el kell végeznie a jogszabályban kötelezően előírt, a járművön végrehajtandó ellenőrzéseket, napi első elindulás előtti teendőket, majd

·         a vizsgabiztos által a Minősítő lapon előzetesen kijelölt vizsgaútvonalon elindulva a szakoktató tájékoztatása, útirány meghatározása alapján a forgalmi szabályok betartása mellett önállóan kell a közúti forgalomban járművet vezetnie 50 percen keresztül, melynek során 

o   a teljes vizsgaidő alatt a vizsgakövetelményekben meghatározott 9 manőverezési feladat közül a vizsgabiztos által a Minősítő lapon előzetesen kijelölt 4 feladatot sikeresen végre kell hajtania: 

§  egyet az előremenetben történő 90º-os parkolási manőverek feladatai közül, 

§  egyet a hátramenetben történő 90º-os parkolási manőverek feladatai közül, 

§  egyet a párhuzamos parkolási manőverek feladatai közül,

§  egyet a megfordulási manőverek feladatai közül. 

Fogadja szíves tájékoztatásunkat.

